[{"text_idx": "#000000", "text": "250 tagoj de c\u0302iutaga informado en nia retejo"}, {"text_idx": "#000001", "text": "Hierau\u0306, la 6an de septembro en nia novaj\u0302retejo aperis komuniko pri la Belartaj Konkursoj de UEA. Tio signifas, ke en nia retejo ekde la 1a de januaro dum 250 sinsekvaj tagoj c\u0302iutage aperas almenau\u0306 unu nova teksto. C\u0302i tiu retejo estis lanc\u0302ita la 2an de septembro 2010 kiel La Balta Ondo. Ekde tiam (sen kalkuli c\u0302i tiun tekston) en g\u0302i aperis 2 mil 285 tekstoj, averag\u0302e kvar au\u0306 kvin tekstoj c\u0302iusemajne. Ilin akompanis 3 mil 447 bild(et)oj.\nLa 1an de januaro 2020 nia novaj\u0302retejo s\u0302ang\u0302is sian nomon al La Ondo de Esperanto. Iom post iom ni modernigis la aspekton de la retejo, kaj fine de januaro ni instalis novan vizitkalkulilon, lau\u0306 kiu la plej ofte vizitita afis\u0302o estas ne aktualaj\u0302o, sed eseo de la redaktoro de La Ondo pri la artikolo Prudento au\u0306 Kredo? de Lev Tolstoj, kies aperigo fine kau\u0306zis (pli g\u0302uste: pretekstis) la fermon de la unua Esperanta gazeto. G\u0302i estas legita 1289 fojojn. Pli ol mil legojn havas la redakciaj nekrologoj pri Ju\u0301lia Sigmond kaj Sen Rodin, kaj la unua artikolo de Stanislav Belov pri la koronvirusa pandemio."}, {"text_idx": "#000007", "text": "La nomoj de c\u0302iuj amikoj kaj patronoj aperas en la rubriko \u201cDonacoj\u201d de nia retejo kaj en la almanako (krom tiuj, kiuj preferas resti anonimaj). C\u0302iu patrono ricevos diplomon de la redakcio, senpagan bitversion de c\u0302iu nova libro de Sezonoj kaj 50-procentan rabaton por c\u0302iu nova papera libro."}, {"text_idx": "#000009", "text": "Niaj klopodoj trovi sponsoron inter la esperantistaj asocioj, instancoj kaj fondaj\u0302oj malsukcesis, kaj la estonteco de la sola c\u0302iutage renovigata Esperanta novaj\u0302retejo dependas nur de la helpemo de tiuj, kiuj legas g\u0302in kaj abonas la almanakon."}, {"text_idx": "#000013", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]